**TIDOSZ Tagság Támogatásért Alapítvány**

**TÁMOGATÁSI SZABÁLYZAT**

**Jóváhagyta: az Alapítvány Kuratóriuma 2015. szeptember 17−én**

**Módosította: 2018. március 8−án**

Az Alapítvány Alapító Okirata 5.1., 5.2., pontjai szerint az Alapítvány célja szerint

* a szociális szempontok figyelembevételével nyújtott támogatás az arra rászorultaknak
* tanácsadással és képzéssel a munkaerőpiacról kiszorultak támogatása, különös tekintettel a hátrányos helyzetűek segítése a munkaerőpiacra való visszatérésben
* üdültetés támogatása
* az egészségmegőrzéshez való hozzájárulás
* források biztosítása az oktatási, kulturális illetve sporttámogatásokhoz
* közhasznúsága körében az alábbiakban felsorolt közfeladatokhoz kapcsolódóan nyújt támogatást:
* kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása
* szociális, gyermekjóléti szolgáltatások és ellátások
* sport, ifjúsági ügyek
* szociális ellátások biztosítása
* szociális, gyermekjóléti szolgáltatások és ellátások;
* kerületi sport és szabadidősport támogatása, ifjúsági ügyek

1. Fogalom-meghatározások

* szociálisan támogatásra szoruló:
* akinek a családjában az 1 főre jutó havi jövedelem nem haladja meg az elfogadott mindenkori minimálbér összegét
* háztartásában legalább kettő (egyedülállóként legalább egy) kiskorú gyermek eltartásáról gondoskodik
* nyugdíjasként kiskorú (gyermeke, unokája eltartásáról gondoskodik
* és rokkantsági járadékban részesül és családjában az egy főre jutó jövedelem nem haladja meg a mindenkori legkisebb nyugdíj összegét
* maga vagy családjának tagja 90 napot meghaladóan munkanélkülinek tekinthető (beleértve azt az időt is, amikor álláskeresőként álláskeresési járadékban, keresetpótló juttatásban vagy nyugdíj előtti álláskeresési segélyben részesült)
* egyéb előre nem látható olyan ok (természeti katasztrófa, elemi csapás) miatti megnehezült helyzet, mely súlyosan veszélyezteti a támogatást igénylő (továbbá családja) mindennapi életvitelét, megélhetését
* maga vagy közeli hozzátartozója (ideértve élettársat is) elhalálozik
* akinek balesetből származóan munkaképessége csökken, amely az orvosi bizottság döntése szerint meghaladja a 20 %-ot
* akinek egészségügyi okokból keresete lecsökkent: csonttörést, csontrepedést, égési sérülést szenved, legalább kisműtéten átesik, egybefüggően 15 napot meghaladóan keresőképtelen állományban van
* akinek gyermeke születik, illetve gyermeket fogad örökbe
* család:
* egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező közeli hozzátartozók közössége
* közeli hozzátartozó:

1. Ptk. 8:1 § 1. pont: a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér; valamint jelen Szabályzat által meghatározott esetekben az élettárs is
2. egyeneságbeli rokonok közül a támogatás megítélésénél közeli hozzátartozónak számít az a gyermek, örökbe fogadott−, mostoha−, és nevelt gyermek, aki még nem töltötte be huszonötödik életévét, önálló jövedelemmel nem rendelkezik, és oktatási intézmény nappali tagozatán tanulmányokat folytat
3. korhatárra való tekintet nélkül a tartósan beteg, az autista, illetve a testi, érzékszervi, értelmi vagy beszédfogyatékos vér szerinti, örökbe fogadott, mostoha-, illetve nevelt gyermek, amennyiben ez az állapot a gyermek 25. életévének betöltését megelőzően is fennállt (a továbbiakban: fogyatékos gyermek),
4. a 18. életévét be nem töltött gyermek vonatkozásában a vér szerinti és az örökbe fogadó szülő, a szülő házastársa vagy élettársa, valamint a *db)* vagy *dc)* alpontban meghatározott feltételeknek megfelelő testvér;

* egyedülélő: az a személy, aki egyszemélyes háztartásban lakik;
* háztartás: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége;

1. A támogatottak köre

Az Alapítvány támogatására igényt tarthatnak azok a munkavállalók, akik az Alapítvány célja szerinti támogatásban részesíthetők, és támogatási kérelmüket eljuttatják az Alapítvány Kuratóriumához.

Támogatásra tehetnek javaslatot az alapító TIDOSZ illetve jogutódja, a HVDSZ 2000 alapszervezetének vezető tisztségviselői is oly módon, hogy vagy a támogatást igénylő munkavállaló munkahelyén képviselettel rendelkező HVDSZ 2000 tisztségviselőjéhez nyújtja be kérelmét, vagy az alapszervezet maga terjeszt be önállóan megfogalmazott igényt.

Támogatott lehet a HVDSZ 2000 szakszervezeti tagja akkor is, ha már nem áll munkaviszonyban, de szakszervezeti tagsági jogait nyugdíjasként, vagy a HVDSZ 2000 területi alapszervezetében gyakorolja.

Minden esetben kötelező az igényléshez mellékelni a jogosultságot igazoló iratokat is.

1. A támogatások összege

Az egyéni támogatás mértékét – a szociális rászorultság, valamint a benyújtott támogatási kérelem figyelembe vételével, a Támogatási Szabályzathoz csatolt "Egyes támogatási mértékek és az igényléshez szükséges dokumentumok" c. táblázatos összefoglaló alapján − a Kuratórium határozza meg.

1. A támogatás igénylése

Az Alapítványtól támogatást egyéni kérelem alapján lehet igényelni.

Egyéni kérelem alapján támogatást az erre rendszeresített "Támogatás−igénylő kérelem" c., az Alapítvány Kuratóriuma által meghatározott nyomtatványon lehet kérni, mely jelen Szabályzat Függelékét képezi.

A "Támogatás−igénylő kérelem"−t az Alapítvány székhelyére, a Kuratóriumnak címezve kell benyújtani. A "Támogatás−igénylő kérelem" benyújtható az alapító (HVDSZ 2000) alapszervezetéhez is, az alapszervezet javasolhatja a támogatást, illetve véleményezheti azt. A HVDSZ 2000 alapszervezetéhez benyújtott támogatási kérelmet haladéktalanul el kell juttatni az Alapítvány Kuratóriumának címére.

A kérelmekről a Kuratórium havonta egyszer, a kuratóriumi ülésen dönt, sürgős esetben a Kuratórium tagjai e-mailen keresztül (másolati formában) kapják meg a kérelmet és a csatlakozó iratokat, és e-mailen keresztül küldik meg véleményüket illetve szavazatukat a Kuratórium elnökének címezve, melyeket a Kuratórium elnöke elektronikus vagy papír formában megőriz.

A Kuratórium üléseiről jegyzőkönyvet kell felvenni, döntéseiről – folyamatos sorszámozással – határozat készül. A határozatban a kérelmező adatait, a javaslattevő alapszervezet véleményét, és a Kuratórium egyértelmű döntését (a Kuratórium−i tagok szavazatával) kell feltüntetni.

A kérelem megtagadható, ha a kérelmező nem felel meg az Alapítvány céljaiban meghatározott támogatási feltételeknek, különösen, ami a szociális rászorultságot illeti; valamint, ha a kérelmező nem nyújtja be a rászorultságot igazoló iratokat, úgymint:

* jövedelem−igazolást (munkabér- vagy adóigazolást a befizetett személyi jövedelemadóról, egyéb rendszeres jövedelemre vonatkozó igazolás, pl. rokkantsági járadékról, álláskeresési járadékról, keresetpótló juttatásról vagy nyugdíj előtti álláskeresési segélyről szóló határozatot)
* a család 1 főre jutó jövedelmének igazolását nyilatkozat formájában
* nyilatkozatot arról, hogy háztartásában hány fő eltartásáról gondoskodik
* munkanélküliség igazolása (rokkantsági járadék, álláskeresési járadék, keresetpótló juttatás vagy nyugdíj előtti álláskeresési segély megszüntetéséről szóló határozat)
* munkaképesség−csökkenésről szóló orvosi bizottsági határozat
* előre nem látható ok (természeti katasztrófa, elemi csapás) miatti megnehezült helyzet alátámasztásául szolgáló dokumentumok (hatósági határozat, hirdetmény, fénykép, stb. )
* halotti anyakönyvi kivonat másolata, hozzátartozó nevére szóló számlamásolat a temetési költségekről, rokoni kapcsolatot igazoló dokumentum másolata
* az Eü-i intézmény által kiállított dokumentum: keresőképtelenséget igazoló orvosi igazolás, ambuláns lap, zárójelentés az égési sérülés mértékének meghatározásáról, csonttörés-repedés megállapításáról
* születési anyakönyvi kivonat, örökbefogadásról szóló határozat

A Kuratórium jogosult a döntés előtt felszólítni a kérelmezőt, hogy kérelme alátámasztásául nyújtson be további iratokat, dokumentumokat.

A Kuratórium elnöke gondoskodik arról, hogy a kérelmező kedvező döntésről illetve az elutasításról (indoklással együtt) 30 napon belül írásbeli értesítést kapjon.

A kérelmező a támogatást az általa megadott bankszámlára történő átutalással kapja meg.

2) A Kuratórium támogatást nyújthat az alábbi célok teljesítésének megvalósításához:

* hátrányos helyzetűek segítése a munkaerőpiacra való visszatérésben
* üdültetés támogatása
* az egészségmegőrzéshez való hozzájárulás
* források biztosítása az oktatási, kulturális illetve sporttámogatásokhoz
* kulturális szolgáltatások igénybevétele,
* kulturális örökség helyi védelme és a helyi közművelődési tevékenység támogatása
* szociális és gyermekjóléti szolgáltatások, ellátások igénybevétele
* kerületi sport−, ifjúsági ügyek támogatása

A Kuratórium a fenti támogatásokat a hozzá benyújtott kérelem alapján bírálja el. A kérelemben meg kell határozni a támogatás célját, indokát, pontosan körül kell írni a támogatandók személyi vagy tárgyi feltételeit, az igényelt támogatást, annak felhasználási módját, meg kell nevezni a felhasználásért felelős személyt.

Közösségi célú támogatások (amikor a támogatást nem egyes személyek, hanem közösségek kapják) esetén a *támogatási kérelmet* ennek megfelelően kell kiírni. Közösségi célú támogatást csak a közhasznúság keretében meghatározott célokra lehet adni, és csak az ott meghatározott célok teljesítése érdekében lehet kiírni.

A támogatási kérelem elbírálásából ki kell zárni mindazokat, akik illetve akiknek közeli hozzátartozói (ideértve az élettársat is) a támogatás kedvezményezettjeivé válhatnak.

1. Záró rendelkezések

A Támogatási Szabályzat rendelkezéseinek végrehajtása során az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a közhasznúság tekintetében a szociális igazgatásról és a szociális ellátásokról szóló 1993. évi III. törvény, az egészségügyről szóló 1997. évi CLIV. törvény, az egyenlő bánásmódról és az esélyegyenlőség előmozdításáról szóló 2003. évi CXXV. törvény, a sportról szóló 2004. évi I. törvény, a szakképesítésről szóló 2011. évi CLXXXVII. törvény, továbbá a hatályos Polgári Törvénykönyv rendelkezéseit kell megfelelően alkalmazni

Jelen Támogatási Szabályzatot a Kuratórium 2015. február 2−án fogadta el, amely az elfogadásától számított 8. napon lép hatályba,

A Támogatási Szabályzatot a TIDOSZ Tagság Támogatásáért Alapítvány Alapító Okiratával együtt a HVDSZ 2000 honlapján kell közzétenni.

Budapest, 2015. szeptember 17.

(Svajda József)

Kuratórium elnöke

A Támogatási Szabályzat változásait a Kuratórium 2018. március 8−án fogadta el, jelen Szabályzat a változásokkal (megjelölve a Jelmagyarázat szerint) egybeszerkesztett hatályos szöveget tartalmazza.

Budapest, 2018. március 8.

(Svajda József)

Kuratórium elnöke